วัดประชานิยม (จังหวัดกาฬสินธุ์)
วัดประชานิยม เป็นพระอารามหลวงชั้นตรี ชนิดสามัญ ตั้งอยู่เลขที่ 84 ถนนถีนานนท์ อำเภอเมืองกาฬสินธุ์ จังหวัดกาฬสินธุ์ เป็นที่ตั้งของโรงเรียนพระปริยัติสามัญวัดประชานิยม และมหาวิทยาลัยมหามกุฏราชวิทยาลัย วิทยาลัยศาสนศาสตร์เฉลิมพระเกียรติกาฬสินธุ์ ที่ดินที่ตั้งวัดเนื้อที่ 33 ไร่ 2 งาน 55 ตารางวา ตาม โฉนดที่ดิน เลขที่ 2027
ประวัติ
พื้นที่แต่ก่อนเป็นป่าช้าโคกกลาง ยังไม่มีผู้ใดถือครองเป็นกรรมสิทธิ์ อยู่ห่างจากชุมชน (เทศบาลเมืองกาฬสินธุ์) ประมาณ 5 กิโลเมตร ต่อมาในปี พ.ศ. 2480 พระสุธรรมคณาจารย์ (หลวงปู่แดง ธมฺมรกฺขิโต) ซึ่งเป็นพระกัมมัฏฐาน ศิษย์หลวงปู่มั่น ภูริทัตโต ได้ธุดงค์มาจากจังหวัดสกลนคร ถึงป่าช้าโคกกลาง เห็นว่าเป็นสถานที่อันสัปปายะ เหมาะแก่การปฏิบัติธรรม จึงหยุดพักปักกลดบำเพ็ญกรรมฐาน ณ ป่าช้าโคกกลาง ตั้งแต่บัดนั้นเป็นต้นมา
ในสมัยนั้น อำเภอเมืองกาฬสินธุ์ โดยเฉพาะบริเวณรอบชานเมืองกาฬสินธุ์ ยังไม่มีวัดสาย พระอาจารย์มั่น ภูริทัตโต อยู่เลยแม้แต่วัดเดียว การเข้ามาหยุดพักปักกลดปฏิบัติกรรมฐาน ณ ป่าช้าโคกกลาง ของหลวงปู่แดง จึงเป็นเรื่องแปลกหูแปลกตา ของชาวพุทธบริเวณใกล้เคียง ข่าวการมาของหลวงปู่แดง จึงแพร่กระจายไปอย่างรวดเร็ว ประชาชนพากันหลั่งไหลไปฟังธรรมและปฏิบัติธรรมกับท่านเป็นจำนวนมาก ในลักษณะ "ตื่น" พระกรรมฐาน อย่างที่ไม่เคยปรากฏมาก่อน จึงทำให้ป่าช้าโคกกลาง อันปกคลุมไปด้วยต้นไม้นานาชนิด ต้องกลายสภาพเป็นสถานที่อันโล่งเตียนภายใต้ร่มไม้ที่ร่มรื่น เป็นที่สัปปายะเหมาะแก่การปฏิบัติธรรมอย่างที่หลวงปู่แดงคิดในครั้งแรกที่ เดินธุดงค์มาถึงภายในเวลาไม่ถึงครึ่งเดือนการพัฒนาป่าช้าโ
วงปู่แดงคิดในครั้งแรกที่ เดินธุดงค์มาถึงภายในเวลาไม่ถึงครึ่งเดือนการพัฒนาป่าช้าโคกกลางให้เป็นวัด เริ่มต้นขึ้นเมื่อประชาชนผู้มีจิตศรัทธาเลื่อมใสในหลวงปู่แดง ประกอบด้วย นายเปรื่อง ยลถวิล,นายภา ยลพันธ์, นายภู ฆารกุล, นายอื๊ด ฆารกุล, นางทองดำ ทองทวี, ได้ร่วมกันจับจองที่ดินแห่งนี้ (ป่าช้าโคกกลาง) แล้วถวายเป็นศาสนสมบัติเพื่อสร้างเป็นวัด โดย เจ้าประคุณสมเด็จพระมหาวีรวงศ์ (พิมพ์ ธมฺมธโร) วัดพระศรีมหาธาตุ กรุงเทพมหานคร ให้นามว่า วัดประชานิยม โดยวัดได้รับพระราชทานวิสุงคามสีมาเมื่อวันที่ 24 กุมภาพันธ์ พ.ศ. 2498
การยกฐานะเป็นพระอารามหลวง
วัดประชานิยมเคยได้รับการเสนอชื่อเพื่อยกฐานะขึ้นเป็นพระอารามหลวงเมื่อ พ.ศ. 2549 แต่ก็มิได้มีการยกฐานะจนสิ้นรัชสมัยรัชกาลที่ 9 จนกระทั่งพระบาทสมเด็จพระวชิรเกล้าเจ้าอยู่หัว (รัชกาลที่ 10) พระราชทานวิสุงคามสีมาด้านกว้างเพิ่มอีก 10 เมตรเมื่อวันที่ 25 กุมภาพันธ์ พ.ศ. 2565 และมีพระบรมราชโองการโปรดเกล้าฯ ให้ยกฐานะวัดประชานิยมขึ้นเป็นพระอารามหลวงชั้นตรี ชนิดสามัญเมื่อวันที่ 23 มีนาคม พ.ศ. 2568 เพื่อเฉลิมพระเกียรติและเป็นพระราชกุศลเนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567
ทั้งนี้ วัดประชานิยมได้ก่อสร้างพระเจดีย์ศรีมิ่งเมืองกาฬสินธุ์ ซึ่งมีพระอุโบสถหลังใหม่รวมอยู่ด้วย มาตั้งแต่เมื่อปี พ.ศ. 2557 โดยสมเด็จพระมหาวีรวงศ์ (สุชิน อคฺคชิโน) เลขานุการสมเด็จพระสังฆราช เป็นประธานฝ่ายสงฆ์ในพิธีบรรจุพระบรมสารีริกธาตุบนยอดพระเจดีย์เมื่อวันที่ 15 กุมภาพันธ์ พ.ศ. 2569 และพระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินไปทรงประกอบพิธีตัดหวายลูกนิมิตพระอุโบสถเมื่อ​วันที่ 16 พฤษภาคม ปีเดียวกัน
ลำดับเจ้าอาวาส
{| border="1" cellpadding="4" cellspacing="1" style="margin: 1em 1em 1em 0; background: #f9f9f9; border: 1px #aaa solid; text-align:center; border-collapse: collapse; font-size: 95%;"
|- style="background:#cccccc"
! width="20" | ที่|| width="225" | รายนาม/สมณศักดิ์ || width="80" | เริ่มวาระ|| width="80" | สิ้นสุดวาระ || หมายเหตุ
|-
| 1 ||พระสุธรรมคณาจารย์ (แดง ธมฺมรกฺขิโต)|| พ.ศ. 2480 || พ.ศ. 2505 || align="left" |มรณภาพ 
|-
| 2 ||พระราชธรรมานุวัตร (อ่อน จกฺกธมฺโม)|| พ.ศ. 2505 || พ.ศ. 2529 || align="left" |มรณภาพ 
|-
| 3||พระธรรมวชิรนิวิฐ (บัวศรี ชุตินฺธโร)|| พ.ศ. 2530 || ปัจจุบัน || align="left" |
|}
สถานที่ภายในวัด
* โรงเรียนพระปริยัติสามัญวัดประชานิยม
* มหาวิทยาลัยมหามกุฏราชวิทยาลัย วิทยาลัยศาสนศาสตร์เฉลิมพระเกียรติกาฬสินธุ์

อ้างอิง